Kiemelt figyelem a tehetségekre a győri iskolákban | Győr hírek | Győr-Moson-Sopron - kisalfold.hu
Győr hírek > Kiemelt figyelem a tehetségekre a győri iskolákban Kiemelt figyelem a tehetségekre a győri iskolákban
kisalfold.hu	2010.10.24. 21:16
A győri Gárdonyi-, Révai- és Hild-iskola együttműködve közel húszmilliós pályázati összegből finanszírozhatja iskolai tehetséggondozását.	Hét projektjük során logikafejlesztéssel és kis nyelvész diákkör megalakításával is foglalkoznak.˝Tehetségfejlesztésben komoly múlttal rendelkezik Győr, a megfelelő alapok megvannak, ezzel is növeltük az esélyünket a pályázati forrás elnyerésére˝ – kezdte a projektben részt vevő iskolák pedagógusainak tartott tájékoztatóját Szalay Ferenc, a Gárdonyi-iskola igazgatója. Hozzátette: a Révaival és a Hilddel konzorciumot alakítottak, s sikeresen pályáztak: előbbi tanintézménnyel adott volt a munkakapcsolat, utóbbi pedig az innovatív munkája és eredményei révén került képbe. ˝Összesen 19 millió 200 ezer forintot nyertünk, mely közel azonos mértékben oszlik meg az iskolák között. Áthallgatási lehetőséget is tervezünk: például az építészmérnöknek készülő révaisok a Hildben kaphatnak segítséget a műszaki rajz elsajátításához. A pedagógusok 30 órás továbbképzésen vesznek részt.˝ Szalay Ferenc kiemelte: fontos feladat a tehetségek azonosítása, s fejlődésük nyomon követése. Erdős László, a Révai-gimnázium igazgatóhelyettese szerint ezzel egy újabb lehetőséget kapnak a tanulók. Józsa Tamás, a Hild-iskola igazgatója úgy fogalmazott: a tehetséggondozás kiemelt feladat lesz hazánk uniós elnöksége alatt. A program során hét projektben pallérozódhatnak a tehetségek: ezek közt található kismesterség-kóstoló, felvételi előkészítő, bábművészeti szakkör vagy éppen kis nyelvész diákkör és logikafejlesztés. Olvasóink írták
2010. október 26. 19:44
„Bízom benne, hogy az elnyert összegből juttat majd a Gárdonyi igazgatója a tanítók továbbképzésére is!!! A tehetséges gyereket fel kell ismerni, csak utána jöhet a fejlesztés. De amikor nem tudják és nem is akarják...
"Sokat tud a gyerek, anyuka? Akkor ne tanítsa, vigye sportolni" Én ezt kaptam tőlük. Van még mit tanulni!”
Kapcsolódó cikkek:Ilyen volt a tanévnyitó a győri Pattantyús-szakközépiskolában - fotókAgresszív győri diákok vád alatt - Provokálták, bántották társaikatIdén is ingyenes kisiskolás kezdőcsomag GyőrbenÚj tantárgy lehet a munkavállalói ismeretek Barátság határok nélkül: a győri Móra-iskola diákjai külföldön - fotók
Győr hírek > Kiemelt figyelem a tehetségekre a győri iskolákban Önnek ajánljukÜnnepi koszorúzás Gönyűn az 1956-os forradalom évfordulóján - képriportGönyűn a forradalom hősei előtt tisztelegtek. Tovább olvasomBetöltés